ddrg/super_eurlex huggingface dataset:
3.5

Podľa výboru návrh pripúšťa, že z danej skutočnosti vyplývajú dve rozdielne situácie: podľa toho, či manželia súhlasia alebo nesúhlasia so súdnou právomocou a rozhodným právom, pozmenené nariadenie by poskytlo stranám v prvom prípade všeobecne známe výhody a väčšiu flexibilitu, pričom v druhom prípade by sa uplatňoval mechanický model. Toto sa však líši od situácie, ktorú chce dosiahnuť zelená kniha o rozvode, ktorá navrhovala flexibilnejšie riešenia v prípade eventuálnej nezhody medzi manželmi. Výbor by si želal, aby bol pojem flexibility zachovaný, no uznáva, že návrh Komisie je jednoduchší a zabraňuje predlžovaniu súdnych konaní.
3.17

V súlade so záväzkom Komisie, ktorého cieľom je zamerať sa na zdravotné postihnutia, ako to je aj výslovne uvedené v akčnom pláne z roku 2003 – Rovnaké príležitosti pre osoby so zdravotným postihnutím (8), by zdravotné postihnutie malo byť začlenené do stratégie, aby bola zabezpečená plnohodnotná a rovnaká účasť a začlenenie postihnutých detí.
1.1

Európsky hospodársky a sociálny výbor pozitívne hodnotí návrh zmien a doplnení nariadenia č. 1408/71 a verí, že ide o posledné zmeny a doplnenia, alebo inak povedané, o posledné zmeny a doplnenia, ku ktorým sa musí vyjadriť. Toto by znamenalo, že nariadenie č. 883/2004 by bolo v plnej platnosti, pretože Európsky parlament a Rada schválili nové vykonávacie nariadenie, ktoré by malo nahradiť nariadenie č. 574/72.
3.6.4

EHSV sa nazdáva, že z vnútroštátnych finančných balíkov by mali byť financované koherentné a navzájom integrované opatrenia, aby boli čo najefektívnejšie. Tieto opatrenia teda budú musieť byť začlenené do plánov, ktoré sa týkajú všetkých článkov priemyslu, počnúc vinicami, cez spracovanie až k uvedeniu výrobkov na trh. Okrem toho budú musieť byť vynaložené prostriedky na opatrenia, ktoré výrobcom umožnia spoluzodpovedné riadenie potenciálu výroby a využitie alternatívnych trhov. EHSV sa nazdáva, že spravovanie týchto plánov by malo byť v kompetencii organizácií výrobcov vína.
1.1.6

V rámci transatlantických vzťahov by mali Komisia a Rada dôraznejšie nástojiť na tom, aby USA rešpektovali princíp nediskriminácie. Obe inštitúcie by sa mali zasadiť o zrušenie Výboru pre zahraničné investície v USA (Committee on Foreign Investments in the US – CFIUS), ktorý bol zriadený pred viac ako 30 rokmi s cieľom analyzovať a prípadne zakazovať zahraničnú účasť v amerických podnikoch podľa jediného kritéria – ktoré dokonca nebolo ani definované – a to tzv. národnej bezpečnosti. Obchodné spory zahraničných podnikov s americkými podnikmi sa preto riešia v prospech amerických podnikov.
3.1

Komisia navrhuje definovať normy kvality životného prostredia vôd na úrovni Spoločenstva s cieľom zabezpečiť rovnakú úroveň ochrany životného prostredia vo všetkých členských štátoch a zabezpečiť rovnosť príležitostí pre hospodárskych aktérov. Vo všeobecnosti sa Komisia domnieva, že súčasné postupy kontroly znečistenia by mali byť primerané na to, aby členským štátom umožnili dosiahnuť kvalitatívne normy. Pokiaľ by boli potrebné akékoľvek dodatočné opatrenia, malo by začlenenie vhodných kontrolných opatrení do programu opatrení, ktoré majú byť vypracované pre každé povodie rieky v súlade s článkom 11 rámcovej smernice byť prenechané členským štátom.
2.2.2

Kodifikácia nesmie viesť k žiadnym vecným obsahovým zmenám. Po preskúmaní návrhu výbor zastáva názor, že predložený text túto hlavnú zásadu dodržuje s výhradou nasledujúcich pripomienok: — Odôvodnenia (10) a (11) smernice 2001/45/ES upozorňujú na nutné špecifické školenie pracovníkov, ktorí používajú pracovné prostriedky pri prácach vo výškach. Výbor sa prihovára za to, aby návrh kodifikácie takéto odporúčanie v odôvodnení nevynechal. — Výbor sa nazdáva, že podľa rozhodnutia Rady 2003/C 218/01 z 22. júla 2003 by v súvislosti s návrhom mal byť konzultovaný Poradný výbor pre bezpečnosť a ochranu zdravia pri práci. V súlade s doterajšou praxou by takáto konzultácia mala byť uvedená v odôvodnení smernice.
—

Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov – Prispôsobenie opatrení v oblasti elektronického obchodného styku meniacemu sa prostrediu: ponaučenia z iniciatívy Go Digital a výzvy do budúcnosti – Ú. v. EÚ C 108, 30.4.2004 s. 23.
2.7

Čo sa týka vytvorenia tripartitného výboru, ako to stanovuje dohovor, EHSV by mohol upozorniť na to, že Zmluva takýto mechanizmus nepredpokladá. Vzhľadom na túto skutočnosť by EHSV možno chcel podotknúť, že akékoľvek riešenie Komisia navrhne s cieľom zabezpečiť koordináciu Spoločenstva v tripartitnom rozhodovacom procese, v žiadnom prípade by nemalo oslabiť tripartitné ustanovenia MOP na národnej úrovni.
1.3

Komisia vo svojej dôvodovej správe k návrhu zdôrazňuje, že pri rokovaniach o reforme CEIES sa ukázalo, že existujú tieto spoločné ciele: — má byť vytvorený menší a efektívnejší orgán, — reformovaný CEIES by mal prispieť k zvýšeniu kvality štatistiky Spoločenstva, — reformovaný CEIES by tiež mal mať strategickú úlohu pomáhať Rade, Európskemu parlamentu a Komisii pri koordinácii cieľov a priorít politiky Spoločenstva v oblasti štatistických informácií, — zloženie reformovaného CEIES musí v každom prípade zohľadňovať všetky zúčastnené strany európskej štatistiky, a to aj z radov občianskej spoločnosti.
3.5

Biela kniha Komisie z roku 2001 (5) obsahuje základné informácie o dopravnom systéme EÚ a navrhuje niekoľko myšlienok, prístupov a návrhov na zlepšenie situácie v doprave do roku 2010. Stanovuje kvantitatívne ciele pre rôzne spôsoby dopravy. Do roku 2010 bude podiel na trhu medzi rôznymi dopravnými systémami obnovený na úroveň roku 1998. Silný dôraz sa kladie na intermodalitu, t.j. na to, ako možno integrovať rôzne spôsoby dopravy, najmä pokiaľ ide o diaľkovú dopravu v rámci Európy. Cieľom je prepravovať viac nákladu prostredníctvom železničnej a námornej dopravy. Súčasťou tohto úsilia je aj program Marco Polo. Vyžiada si to však priaznivé technické a logistické riešenia, ktoré umožnia uskutočniť koncepciu dopravy „od dverí k dverám. “Biela kniha uvádza, že meškanie a dodatočné náklady spojené s prekládkou sú prekážkou konkurencieschopnosti, čo zvýhodňuje cestnú nákladnú dopravu, ktorej vysoko rozvinutá sieť umožňuje prepravovať náklady takmer do všetkých destinácií. Uvedené úvahy týkajúce sa rozvinutej cestnej infraštruktúry sa vzťahujú hlavne na štáty EÚ15. V nových členských štátoch je cestná sieť slabo rozvinutá, často zlej kvality. V týchto štátoch existuje obrovský potenciál rozvoja železničnej dopravy, ktorý by sa mal využiť, okrem iného aj tým, že sa bude viac investovať do železničnej infraštruktúry.
3.7

Medzi Komisiou a EHSV očividne existujú rozdiely v hodnotení otázky, do akej miery široké vrstvy obyvateľstva, politickí činitelia a najdôležitejšie hospodárske subjekty vidia a hodnotia problém poklesu biodiverzity a to, ako sa proti tomuto problému bude postupovať. EHSV pritom nepochybuje, že by strata biodiverzity zostala nespozorovaná. A nikoho, žiadneho občana ani politika nechce podozrievať, že sa vedome rozhodne oslabiť biodiverzitu. Avšak zjavne existujú veľké problémy skutočne posúdiť dlhodobé následky vlastných rozhodnutí a príp. z nich vyvodiť dôsledky. Ďalším typickým príkladom pre túto situáciu sú melioračné práce, ktoré sa v rokoch 2004 – 2006 vykonali v niektorých nových členských štátoch, okrem iného v Poľsku, a ktoré sú naplánované aj na obdobie rokov 2007 – 2013 v rámci programov rozvoja vidieka. Opatrenia na „obhospodarovanie poľnohospodárskych vodných zdrojov“, ktoré boli financované z prostriedkov EÚ spočívajú najmä v technických úpravách nív vodných tokov. Má to množstvo negatívnych následkov, v prvom rade pokles biodiverzity, pričom realizácia a plánovanie týchto opatrení sa bohužiaľ týka aj oblastí, ktoré by potenciálne mohli byť súčasťou siete Natura 2000.
1.4

Zjednotením lehôt a zhrnutím všetkých správ do jednej súhrnnej správy získali orgány jednotlivých štátov lepší prehľad. Týmto spôsobom sa môže lepšie zachytiť aj súvislosť medzi jednotlivými zdravotnými rizikami, ktorým má smernica predchádzať. Vypracovávanie pravidelných správ o implementácii smerníc v oblasti ochrany zdravia a bezpečnosti pracovníkov pri práci v praxi predstavuje významnú pomoc pri získaní prehľadu o prijatých opatreniach a pri vypracovaní bilancie, ktorá umožňuje posúdiť ich vplyv na kvalitu ochrany zdravia pri práci v Európskej únii. EHSV však zastáva názor, že návrh Komisie by mal pre členské štáty stanoviť povinnosť, aby pred odovzdaním správy Komisii prekonzultovali všetky kapitoly správy so sociálnymi partnermi a vzali ich stanovisko do úvahy.
5.5.2

V hodnotiacom dokumente Komisie nie je zmienka o jednom prvku, ktorý má zásadný význam: odborná príprava školiteľov z jednotlivých štátov uskutočnená na úrovni Spoločenstva . Táto príprava by mala predstavovať kľúčový prvok celého systému, nakoľko iba školiteľ, ktorý hovorí jazykom účastníkov, môže zaručiť plnú účinnosť odovzdaných informácií a predovšetkým diskusií, ktoré predstavujú zásadnú časť odbornej prípravy. Školiteľ pochádzajúci z daného štátu je predovšetkým jediný, kto je schopný využiť didaktickú metódu, ktorá umožní prechod od vnútroštátneho systému, ktorý musí dôkladne poznať, do systému Spoločenstva. Výber kvalifikovaného personálu pre tieto úlohy by mal náležať iba vnútroštátnym orgánom. V tomto zmysle by malo byť nevyhnutnou podmienkou vysoká profesionálna úroveň a didaktické schopnosti. To isté je možné tvrdiť o osobách, ktoré sa majú zaoberať odbornou prípravou školiteľov z členských štátov na úrovni „Spoločenstva“. Nakoniec experti zastávajú názor, že tento druh školenia nie je možné realizovať v rámci krátkych seminárov: malo by ísť o „kurzy“, ktorých trvanie by malo byť niekoľko mesiacov.
2.2

EHSV vyzýva Komisiu, aby podala návrh na komplexný súbor právnych predpisov týkajúcich sa problematiky zdravotného postihnutia, ktoré by rozšírili ochranu ľudí so zdravotným postihnutím pred diskrimináciou aj na iné oblasti než zamestnanie, a ktoré by zároveň upevnili princíp integrácie politiky týkajúcej sa zdravotného postihnutia do ostatných politík. Také právne predpisy by v rámci celej EÚ zaručili minimálnu úroveň ochrany proti diskriminácii vo všetkých oblastiach života. Keďže by sa týkali aj oblasti prístupu k tovaru a službám, prispeli by aj k účinnejšiemu jednotnému trhu a k úspechu Lisabonskej stratégie.
4.3.5

Môže sa objaviť argument, že uchádzač by sa mal presvedčiť, či obstarávateľ dodržal odkladnú lehotu a zverejnil potrebné oznámenia týkajúce sa zámeru udeliť zákazku a okrem toho, že ak uchádzač nemá dostatočné uistenie, mal by požadovať potvrdenie od odberateľa. Nová smernica v článku 2f ods. 2 stanovuje, že dôvodom zrušenia udelenej zákazky môže byť iba to, ak obstarávateľ nevykonal náležité oznámenie svojho zámeru udeliť zákazku alebo ak nedodržal odkladnú lehotu. Vzniká dojem, že tieto obmedzené podmienky by sa najmä v prípade veľkých a dôležitých zákaziek mali dať jednoducho overiť. Zákazky na dodávku tovaru a služieb však nemôžu byť vymedzené ako „veľké a dôležité“, ani pre malé a stredné podniky, aj keď dôsledky nezvratných škôd v prípade zrušenia takými určite sú. Prenesenie rizika chyby a jej vážnych následkov na uchádzača považuje Európsky hospodársky a sociálny výbor za nevyvážené a je potrebné ho znovu premyslieť, lebo systém, v ktorom riziko znáša predávajúci, s jeho potenciálne drakonickými dôsledkami nepredstavuje vhodný mechanizmus na ochranu pred nezákonnosťou na strane obstarávateľov. Zatiaľ čo dôsledky ako v prípade Hazell verzus Hammersmith a Fulham by za iných okolností alebo v iných krajinách neboli možné, právna úprava na úrovni Spoločenstva alebo na národnej úrovni je potrebná na to, aby uchádzačom zo zrušenia zmluvy nehrozilo nezvládnuteľné riziko.
2.7

Po posledných dvoch rozšíreniach významne vzrástla diverzita. Každé predchádzajúce rozšírenie prinútilo Európsku úniu zaoberať sa situáciou v spoločnosti, s cieľom pripraviť cestu pre hladší proces pristúpenia. V tomto kontexte môžeme ponímať mnohé politiky EÚ, napríklad sociálne zabezpečenie pre migrujúcich pracovníkov, sociálnu súdržnosť, sociálny dialóg, politiku zamestnanosti a politika rovnosti pohlaví. Faktom je však aj to, že rozširovanie je naďalej spojené s veľkými výzvami pokiaľ ide o súdržnosť EÚ, ako aj o realizáciu niektorých lisabonských cieľov, predovšetkým v oblasti sociálnej politiky a politiky zamestnanosti. Kokova správa po polovici obdobia uplatňovania Lisabonskej stratégie to presne vyjadruje. Hovorí, že rozšírenie spôsobuje v rámci EÚ napätie a že „ak nebude existovať určitá perspektíva konvergencie, toto napätie bude narastať“. Túto výstrahu treba brať vážne. Ťažisko integračnej politiky sa v nadchádzajúcich rokoch musí znova viacej presunúť na sociálne prehĺbenie Európskej únie. EÚ na to potrebuje okrem iného makroekonomické rámcové podmienky zamerané na podporu rastu a zamestnanosti EHSV konštatuje, že medzi členskými štátmi pretrvávajú silné hospodárske a sociálne rozdiely. Nazdáva sa, že rozširovanie Európskej únie sa nesmie považovať za riziko zhoršenia sociálneho rozmeru, ale skôr treba zaujať stanovisko, že ak by sa s rozšírením spájala cielenejšia hospodárska politika Únie, mohlo by byť príležitosťou na vylepšenie životných a pracovných podmienok, a to nielen v Európskej únii ale v celej Európe.
4.8

V návrhu nariadenia sú z vymenovania výrobkov rybolovu, pre ktoré nie je poskytovaná pevne stanovená kompenzácia vyňaté „rybárske plavidlá plaviace sa pod vlajkou Venezuely a prevádzkujúce svoju činnosť vo vodách Spoločenstva“. Pokiaľ majú venezuelské lode na základe dohovoru medzi EÚ a Venezuelou nárok na čerpanie kompenzácie stanovenej v návrhu nariadenia, malo by na to byť jasne poukázané a rovnako aj na to, v ktorých vodách Spoločenstva v najodľahlejších regiónoch by ich výrobky rybolovu mohli spadať pod tento program kompenzácie.
3.1.2

Táto kapitola sa zaoberá všetkými prvkami koncepcie dôstojnej práce. Je zarážajúce, že bezpečnosťou a ochranou zdravia pri práci sa tu zaoberá iba v malej miere (krátka zmienka o „kvalite pracovných miest“). Zdá sa, že to nie je náhoda, pretože bezpečnosť a ochrana zdravia pri práci sa v celom texte oznámenia veľmi neobjavujú. Môže to súvisieť s problematickým postojom Komisie a členských štátov voči Dohovorom MOP v tejto oblasti. Len veľmi málo dohovorov bolo ratifikovaných členskými štátmi EÚ, hoci úroveň ochrany pracovníkov, ktorú im poskytujú predpisy EÚ je pochopiteľne zvyčajne vyššia než tá, ktorú poskytujú zodpovedajúce nástroje MOP. Táto slabá miera ratifikácie nie je práve odporúčaním pre ostatné krajiny, aby ratifikovali dohovory MOP o bezpečnosti a ochrane zdravia pri práci. EÚ tým program dôstojnej práce nepodporuje. EHSV vyzýva Komisiu a členské štáty, aby preverili, ako by sa súčasná neuspokojivá situácia v blízkej budúcnosti dala zlepšiť. Výbor rovnako zastáva názor, že členské štáty by mali vypovedať dohovor MOP týkajúci sa bezpečnosti a ochrany zdravia pri práci až vtedy, keď sa rozhodnú ratifikovať aktuálnejší dohovor o podobnom probléme.
4.4

V súlade so všeobecnými zásadami dohľadu uvedenými v smerniciach by sa mala zásada dohľadu zo strany členského štátu pôvodu uplatňovať aj na hodnotenie dobrého mena navrhnutého nadobúdateľa. Preto by mali byť nadobúdatelia, ktorí už boli predmetom hodnotenia v niektorom členskom štáte a ktorých dobré meno už bolo overené (ako v prípade podnikov, ktoré majú sídlo v EÚ) oslobodení od nového hodnotenia, ak nenastali nové skutočnosti. Preto by príslušný úrad, ktorý kontroluje cieľový podnik, nemal zamietnuť zamýšľané nadobudnutie kvôli predpokladanej nedostatočnej spoľahlivosti navrhovaného nadobúdateľa alebo jeho vedenia, ak je uvedený nadobúdateľ podnikom, ktorý už bol podrobený kontrole zo strany príslušného úradu iného členského štátu, na ktorý sa mal daný úrad obrátiť. V čo najvyššej možnej miere sa treba vyhnúť situáciám, ktoré by vznikli následkom odlišného hodnotenia toho istého podniku zo strany príslušných úradov jednotlivých krajín.
4.7

Rovnako je potrebné zdôrazniť – a nie je to menej významná otázka, že štrukturálna politika nepomáha iba regiónom, či krajinám EÚ využívať ich rozvojový potenciál tým, že investuje do fyzického kapitálu, do ľudského kapitálu a do technológií s cieľom prekonať prípadné ťažkosti spojené so silnou hospodárskou, či dokonca menovou integráciou (jednotné úrokové sadzby a výmenné kurzy, liberalizácia, zvýšenie konkurencie a s nimi spojené reštrukturalizácie a prepúšťanie pracovníkov), ale podporuje zároveň vnútorný trh vďaka obchodným tokom a pracovným miestam, ktoré vznikli vďaka tejto koncepcii a zavádzaniu projektov spĺňajúcich požiadavky na financovanie zo štrukturálnych fondov, ktoré by často nevznikli bez katalyzátora európskej intervencie.
3.6.1

Vychádzajúc z toho sa má predovšetkým pri prípadných budúcich žiadostiach o zapracovanie ustanovení do prílohy XI (o. i. zo strany Rumunska a Bulharska v priebehu vstupu) pokračovať vo vecných úvahách, či nejde o horizontálnu problematiku, ktorá by mala byť systematicky upravená v základnom nariadení alebo vo vykonávacom nariadení. Napríklad vzhľadom na ochranné doložky mnohých členských štátov kvôli štátnej dávke sociálnej starostlivosti v prospech osôb, ktoré utrpeli ujmu v súvislosti so svojím sociálnym zabezpečením z politických alebo náboženských dôvodov (10), alebo aj kvôli špeciálnym pravidlám pre obete vojny, bývalých vojnových zajatcov, obete trestných činov, obete terorizmu alebo osoby znevýhodnené bývalým totalitným režimom. Takéto ochranné doložky, ktoré určitým skupinám osôb síce ponúkajú ochranu sociálneho zabezpečenia (napr. nemocenské poistenie, vyplácanie dôchodku) alebo kompenzačné dávky, spravidla nie sú zakotvené v sústave sociálneho zabezpečenia. Vhodnejšie by preto bolo aj v týchto prípadoch zapracovať do základného nariadenia zodpovedajúci článok týkajúci sa všetkých členských štátov, aby sa také predpisy, ktoré počítajú so štátnou dávkou resp. odškodnením, avšak nie sú súčasťou sociálneho poistenia, úplne vyňali z nariadenia.
4.

Napriek tomu, že kodifikácia je proces, ktorý svojou podstatou nemôže a ani by nemal meniť a dopĺňať smernice, ktorých sa týka, EHSV sa nazdáva, že Komisia by mala v rámci svojich právomocí ísť aj ďalej a nie len zjednodušovať právne predpisy. Mala by preskúmať viaceré smernice s cieľom prekonať možné problematické body, ktoré sa medzičasom prejavili ako nejasné alebo sa v praxi preukázali ako neaktuálne.
1.7

Komisia a členské štáty by mali preverovať oprávnenosť registrácie výrobku, a to vykonávaním nevyhnutných kontrol a testov a zverejňovaním ich pozitívnych či negatívnych výsledkov, čím by sa zvýšila vierohodnosť označenia Energy Star.
1.2 a)

Výbor podporuje všetky opatrenia na zvýšenie energetickej účinnosti jednotlivých druhov dopravy a zníženie emisií CO2, ktoré Komisia navrhuje, kladie si však otázku, či to bude nakoniec stačiť na to, aby sa zo strany Európy dosiahlo požadované zníženie emisií uhlíka do polovice storočia. Výbor preto vyzýva Komisiu, aby zadala objednávku na štúdie tých druhov opatrení, ktoré by mohli byť potrebné na dosiahnutie dlhodobejšieho zníženia celkovej úrovne dopytu po dopravných službách. Tieto úvahy by mali zahŕňať primerané cenové signály a prepracovanie politiky rozvoja miest a územného plánovania s cieľom podporiť poskytovanie tovaru a služieb všetkého druhu z miestnych zdrojov a prístup k nim ako aj menšiu závislosť na stále väčších vzdialenostiach pri doprave osôb a tovaru. Malo by sa tiež uvažovať o tom, ako rozprúdiť širšiu verejnú diskusiu na tieto témy a skúmať, ako môžu zodpovední jednotlivci a podniky čo najlepšie prispieť k dlhodobej udržateľnosti svojimi vlastnými rozhodnutiami a správaním, čo sa týka dopravy a cestovania.
3.2

Výbor v tejto súvislosti podčiarkuje nevyhnutnosť, aby občania boli oveľa lepšie informovaní o práve na konzulárnu ochranu v tretích krajinách. Doterajšie poznatky ukazujú, že informovanosť je minimálna. Podľa prieskumu Eurobarometra iba 23 % občanov EÚ, ktorí chcú cestovať do tretích krajín vie o tomto práve. Umiestňovanie oznamov na letiskách, v prístavoch a na staniciach, rozširovanie informačných brožúr a letákov prostredníctvom cestovných kancelárií je nedostatočné. Do informačných aktivít by mali byť zapojené aj podnikateľské organizácie, organizácie zamestnávateľov a mimovládne organizácie, pretože mnohí cestujúci do tretích krajín nie sú turisti, ale podnikatelia, obchodníci, zamestnanci, pracovníci humanitárnych organizácií. Prepojenie na internetovú stránku EÚ, kde by boli uvedené informácie o konzulárnej ochrane, by mohlo byť umiestnené na internetových stránkach organizácií, ktorých členovia cestujú do tretích krajín.
1.4.1

EHSV by chcel zdôrazniť, že možnosť využitia zdrojov zo štrukturálnych fondov na zlepšenie podmienok bývania by sa mala využiť naplno, a to nie len v nových 12 členských štátoch, ale aj v starých 15 členských štátoch, ktoré môžu využiť štrukturálne fondy na financovanie operácií v oblasti integrovaného mestského rozvoja. Tieto iniciatívy budú mať pozitívny vplyv na sociálnu a územnú súdržnosť a hospodársky rast. V tejto súvislosti EHSV navrhuje, aby európske finančné inštitúcie vyčlenili prostriedky s veľmi nízkymi úrokmi na integrované programy v oblasti bývania pre mladých ľudí, imigrantov, starších občanov a osôb s postihnutím, čím by sa podporila mobilita pracovníkov, zlepšila sociálna rozmanitosť a zaviedli ceny prijateľné pre obyvateľov.
5.1.2.3

V súlade s výrokmi Komisie o používaní štandardizovaných informačných systémov na výmenu informácií by sa mala posúdiť možnosť prepojiť policajné a vyšetrovacie orgány jednotlivých členských štátov, ktoré sú zapojené do boja proti daňovým podvodom, najmä s ohľadom na priamu výmenu údajov prostredníctvom systému certifikovanej elektronickej pošty a spoločne využívať databázu informácií jednotlivých členských štátov týkajúcich sa priznaní o dani z príjmu, ako to už prebieha v prípade údajov VIES úrovne I a II. Takéto opatrenie si však vyžaduje dohodu o obsahu údajov zaradených do týchto databáz a zlučiteľnosť s vnútroštátnymi právnymi predpismi v oblasti ochrany údajov. Toto prepojenie by bolo výrazným pokrokom v boji proti daňovým podvodom, pretože vyšetrovacie orgány by mohli mať k dispozícii potrebné informácie priamo, okamžite a bez zbytočných byrokratických formalít.
9.3

Ďalšia a súčasne najjednoduchšia alternatíva by bola podporovať výhradne ďalší vývoj súkromných pravidiel o označovaní, a to prostredníctvom informačných kampaní adresovaných spotrebiteľom a maloobchodu. Ako však vyplýva z uvedeného, to by však nepostačovalo. Bez ohľadu na voľbu pravidiel o označovaní alebo iných opatrení mali by sa za každých okolností viesť rozsiahle informačné kampane, len čo bude na to vytvorený základ. Môže sa tak diať pomocou konferencií pre mienkotvorných činiteľov ako aj prostredníctvom televízie alebo novinových článkov, pričom by tu mala rozhodujúcu úlohu zohrávať Komisia a príslušné orgány jednotlivých členských štátov spolu so zväzmi poľnohospodárov, spotrebiteľov a spolkami na ochranu zvierat a pod.
1.1

Posudzovaný návrh sa týka rekodifikácie niekoľko krát menenej a doplnenej smernice Rady 69/335/EHS o zdanení kapitálových vkladov do spoločností. Táto smernica, ktorej pôvodným cieľom bolo harmonizovať systémy zdanenia a zabrániť členským štátom, aby zaviedli alebo uložili iné podobné dane, bola niekoľko krát menená a doplňovaná, a to až do roku 1985, keď bolo smernicou 85/303/EHS uznané, že daň z kapitálových vkladov je potrebné úplne zrušiť kvôli jej nepriaznivým hospodárskym dôsledkom pre podniky.
4.6.3.5

Riešenie, ktoré si EHSV dovoľuje navrhnúť a ktoré sa zdá byť najpraktickejším z pohľadu realizácie a najspoľahlivejším, pokiaľ ide o výsledky, je požiadavka vyhlásenia o súlade vydaného montérom nových zrkadiel. Mohol by to byť dokument podpísaný zodpovedným pracovníkom podniku, ktorý by okrem všetkých údajoch o vozidle zahŕňal aj údaje o zrkadlách alebo nahradených zrkadlových sklách. Takéto vyhlásenie by bolo uložené vo vozidle a predkladalo by sa pri výročnej revíznej prehliadke ako aj pri cestnej kontrole. Navyše by nespôsoboval osobitné problémy pri preklade do jazykov Spoločenstva, keďže ide o dokument obsahujúci takmer výlučne numerické kódy.